**JAVNI RAZPIS za 2. ukrep:**

**Pomoč za prenos znanja in informiranje na področju predelave ter s kmetijstvom povezanega delovanja na podeželju za leto 2021**

**PRAVNA PODLAGA:**

* Uredbe o ukrepih kmetijske strukturne politike in kmetijske politike razvoja podeželja (Uradni list RS, št. 35/15) in
* Uredba Komisije (EU) št. 1407/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči de minimis (UL L št. 352 z dne 24.12.2013, str. 1; v nadaljnjem besedilu: Uredba 1407/2013/EU).

**KAJ:**

Pomoč za prenos znanja in informiranje na področju predelave ter s kmetijstvom povezanega delovanja na podeželju.

**VLAGATELJ, UPRAVIČENEC IN PREJEMNIK POMOČI:**

Vlagatelji za **namen A so**: nevladne organizacije, nepridobitna združenja ali druga nepridobitna oblika sodelovanja kmetov v združenju, ki je registrirana po predpisih, ki urejajo društva, zveze ali združenja in deluje na širšem območju Republike Slovenije.

Vlagatelji za **namen B so**: nevladne organizacije, nepridobitna združenja ali druga nepridobitna oblika sodelovanja kmetov v združenju, ki je registrirana po predpisih, ki urejajo društva, zveze ali združenja in deluje na ožjem območju Republike Slovenije.

Upravičenec je vlagatelj, ki mu je vročena odločba o pravici do sredstev.

Prejemnik pomoči je upravičenec, ki pravočasno odda popoln in ustrezen zahtevek za izplačilo sredstev, s končnim poročilom o izvedenem programu dela, odobrenim z odločbo o pravici do sredstev in z zahtevanimi dokazili o nastalih in plačanih upravičenih stroških.

**POGOJI:**

Vlagatelj mora izpolnjevati naslednje pogoje:

* Pogoji za pridobitev pomoči iz tega javnega razpisa morajo biti izpolnjeni ob vložitvi vloge.
* Vlagatelj mora predložiti vlogo v skladu z zahtevami iz tega javnega razpisa in na obrazcih, ki so sestavni del razpisne dokumentacije tega javnega razpisa, vključno z vsemi zahtevanimi prilogami in dokazili, ki so v njej navedeni.
* Vlagatelj mora delovati na:
* širšem območju Republike Slovenije za namen A oziroma na območju **najmanj** štirih statističnih regij (seznam statističnih regij je na obrazcu št. 8 razpisne dokumentacije),
* ožjem območju Republike Slovenije za namen B oziroma na območju **največ** treh statističnih regij.
* Šteje se, da vlagatelj deluje v eni statistični regiji, če ima v njej vsaj tri aktivne člane, ki so fizične osebe, ali vsaj eno aktivno pravno osebo.
* Aktivni član je tisti, ki je plačal članarino.
* Aktivna pravna oseba je tista, ki izpolnjuje obveznosti iz predpisov, ki urejajo ustanovitev in delovanje pravnih oseb. Izpolnjevanje pogoja Agencija preveri v evidencah Agencije RS za javnopravne evidence in storitve (v nadaljnjem besedilu: AJPES).
* Vlagatelj mora predložiti dokazila o **aktivnih članih za leto 2020** in **delovanju na področju kmetijstva** (obrazec 6. razpisne dokumentacije).
* Vlagatelj mora predložiti program dela (Priloga št. 1 razpisne dokumentacije), ki se bo izvajal **od izdaje odločbe o pravici do sredstev do 30. oktobra 2021**.
* Vlagatelj mora imeti poravnane vse svoje zapadle obveznosti iz naslova davkov in prispevkov do Finančne uprave Republike Slovenije.
* Skupni znesek de minimis pomoči ne sme presegati 200.000,00 EUR v katerem koli obdobju treh proračunskih let.

**VIŠINA POMOČI:**Višina dodeljene pomoči iz tega javnega razpisa na prejemnika pomoči lahko znaša do 70 odstotkov upravičenih stroškov programa.

**FINANČNI POGOJI ZA DODELITEV POMOČI:**

* Upravičeni stroški za dodelitev pomoči iz tega javnega razpisa so:
* stroški, povezani s prenosom znanja in informiranjem (npr. najemnine za prostore, honorarji predavateljev, materialni stroški za izvedbo aktivnosti);
* stroški, povezani z organizacijo forumov za izmenjavo znanja med kmetijskimi gospodarstvi, tekmovanj, razstav in sejmov ter sodelovanjem na njih (npr. stroški udeležbe, stroški publikacij, najemnine za razstavne prostore, potni stroški zaradi udeležbe na organiziranem forumu za izmenjavo znanja med kmetijskimi gospodarstvi in potni stroški zaradi udeležbe na tekmovanju, razstavi, sejmu oz. drugi strokovni prireditvi);
* stroški publikacij, kot so predstavitve, katalogi ali spletišča, ki predstavljajo dejanske podatke o delovanju vlagatelja, proizvajalcih danega proizvoda, pri čemer morajo imeti vsi proizvajalci enake možnosti za predstavitev.
* Nastanek potnih stroškov mora biti izkazan z dokazilom, iz katerega izhaja, da je bila pot opravljena (npr. s seznamom liste udeležencev, s potrdilom o udeležbi upravičenca, izdanim s strani organizatorja dogodka itd..).
* Potni stroški, opravljeni s službenim osebnim vozilom, se povrnejo v višini 0,18 EUR na opravljeni kilometer poti, potni stroški, opravljeni z lastnim osebnim avtomobilom, pa se povrnejo v višini 0,37 EUR na opravljeni kilometer poti.
* Prejemnik pomoči iz tega javnega razpisa mora zagotoviti morebitno razliko sredstev med višino dodeljene pomoči in dejansko vrednostjo odobrenega programa dela.
* Stroški, ki niso upravičeni do povračila so:
* DDV;
* stroški pogostitev;
* stroški tekočega delovanja društva, združenja, oziroma njihovih zvez;
* stroški delovanja, ki jih organizacija opravlja na podlagi predpisov in so že (so)financirani iz javnih virov.
* Sredstva iz tega javnega razpisa se dodeljujejo po sistemu zaprtega javnega razpisa.
* Odobrijo se vloge, ki bodo izpolnjevale vse predpisane pogoje in ki bodo na podlagi ocenjenih meril dosegle najmanj 150 točk ter katerih vrednost upravičenih stroškov bo znašala najmanj 2.000 evrov.
* Sredstva se proporcionalno razdelijo glede na delež doseženih točk od skupnega števila točk, glede na razpoložljiva sredstva in glede na skupno vrednost zaprošenih sredstev.

**ODDAJE VLOGE:**

* Vlogo na javni razpis je treba vložiti v pisni obliki na prijavnem obrazcu, ki je sestavni del razpisne dokumentacije. Vloga mora vsebovati podatke o vlagatelju, podpisano in žigosano izjavo vlagatelja, ter vse potrebne priloge in dokazila iz razpisne dokumentacije.
* Na ovojnici vloge mora biti razviden datum in čas (ura, minuta) oddaje priporočene vloge, označen s strani izvajalca poštnih storitev oziroma vložišča Agencije, naziv in naslov vlagatelja ter oznaka javnega razpisa, na katerega se prijavlja, na način:

 **»NE ODPIRAJ vloga na javni razpis za 2. ukrep uredbe Pomoč za prenos znanja in**

 **informiranje na področju predelave ter s kmetijstvom povezanega delovanja na**

 **podeželju za leto 2021«**

* Vlogo na ta javni razpis je potrebno poslati s priporočeno poštno pošiljko na naslov:

 »Agencija Republike Slovenije za kmetijske trge in razvoj podeželja, Dunajska 160, 1000

 Ljubljana« ali vložiti na vložišču Agencije v času uradnih ur vložišča.

* Vloge lahko vlagatelji vložijo z naslednjim dnem po objavi javnega razpisa v Uradnem listu (št. XX/21 objavljen dne 19.03.2021), tj. od 20.03.2021 do vključno 02.04.2021.

**VLAGANJE ZAHTEVKA ZA IZPLAČILO SREDSTEV:**

* Število zahtevkov določi Agencija v odločbi o pravici do sredstev.
* Zahtevek za izplačilo (Priloga št. 3 razpisne dokumentacije), skupaj z originalnimi računi in dokazili o plačilu upravičenih stroškov oziroma overjenimi kopijami, izjavo o prejetih sredstvih v skladu z Uredbo 1407/2013/EU ter poročilom o izvedenem programu dela, mora prejemnik predložiti na Agencijo, najkasneje do **30. oktobra 2021**.
* Originalni računi in dokazila o plačilu računov oziroma overjene kopije morajo biti oštevilčeni, zloženi po vrstnem redu in v zaporedju prikazani v seznamu originalnih računov (Priloga št. 4 razpisne dokumentacije).
* Upravičeni stroški, za izplačilo pomoči iz tega javnega razpisa so stroški, ki so nastali v obdobju **od** **izdaje odločbe o pravici do sredstev do vložitve zahtevka za izplačilo sredstev.**
* Račun mora vsebovati vse potrebne podatke oziroma mora biti izdan v skladu z zakonom, ki ureja davek na dodano vrednost.
* Originalni računi in dokazila o plačilu računov oziroma overjene kopije se upravičencem ne vračajo.